Publication: Magyar Közlöny
Issue: MK-2010-129 (Year: 2010, Number: 129)
Era: contemporary
Section: c) a médiát és a hírközlést szabályozó egyes törvények módosításáról szóló 2010. évi LXXXII. törvény hatálybalépését
Paragraph Index: 488

(4) A (3) bekezdés alkalmazása során ugyanazon naptári éven belül ugyanazzal a szerzõdõ féllel kötött szerzõdéseket egybe kell számítani. 66/A. § (1) A közszolgálati részvénytársaságok vezérigazgatói feletti munkáltatói jogkört a Kuratórium gyakorolja. A vezérigazgatók jelölése és kinevezése a következõ lépések szerinti sorrendben történik: – a Médiatanács elnöke közszolgálati részvénytársaságonként 2-2 vezérigazgató jelöltre tesz javaslatot a Médiatanácsnak; – a Médiatanács elfogadja a jelölteket és javasolja a Kuratóriumnak, hogy válasszon ki egyet-egyet a jelöltek közül; – ha a Médiatanács nem fogadja el a Médiatanács elnöke által javasolt valamelyik jelöltet, akkor a Médiatanács elnöke új jelöltre tesz javaslatot; A Médiatanács csak akkor tehet javaslatot a kuratóriumnak, ha mind a két jelöltet elfogadta; – az elsõ szavazási körben a Kuratórium összes tagjának, ideértve az elnököt is, kétharmados többségével dönt a vezérigazgató kinevezésérõl; – ha a két jelöltbõl a Médiatanács jelölésétõl számított 30 napon belül nem tud választani a Kuratórium, akkor új jelölési eljárást kell lefolytatni; – az új jelölés során közszolgálati részvénytársaságonként két új jelöltre kell javaslatot tenni; – az új jelölést követõ szavazás során a Kuratórium összes tagjának – ideértve az elnököt is – egyszerû többségével dönt a vezérigazgató kinevezésérõl.

Source: https://magyarkozlony.hu/hivatalos-lapok/86d550f3be8819dfd001d55a656f6f67646bb7fc/dokumentumok/bd1cc422bf31fff2099a910d0d10ae10d44ec891/letoltes